Sklep Skupnega odbora EGP

št. 63/98

z dne 4. julija 1998

o spremembi Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, spremenjenega s Protokolom o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ker je bila Priloga II k Sporazumu spremenjena s Sklepom št. 80/97 Skupnega odbora EGP z dne 12. novembra 1997 [1];

ker je treba Odločbo Komisije 97/526/ES z dne 9. julija 1997 o skupnem tehničnem predpisu za splošne priključitvene zahteve za javne vseevropske celične digitalne kopenske mobilne komunikacije (2. izdaja) [2] vključiti v Sporazum;

ker je treba Odločbo Komisije 97/527/ES z dne 9. julija 1997 o skupnem tehničnem predpisu za zahteve pri uporabi telefonije za javne vseevropske celične digitalne kopenske mobilne komunikacije (2. izdaja) [3] vključiti v Sporazum;

ker je treba Odločbo Komisije 97/528/ES z dne 9. julija 1997 o skupnem tehničnem predpisu za splošne priključitvene zahteve za mobilne postaje namenjene uporabi v II. fazi javnih digitalnih celičnih telekomunikacijskih omrežjih, ki delujejo v frekvenčnem pasu DCS 1800 [4], vključiti v Sporazum;

ker je treba Odločbo Komisije 97/529/ES z dne 9. julija 1997 o skupnem tehničnem predpisu za zahteve pri uporabi telefonije za mobilne postaje namenjene uporabi v II. fazi javnih digitalnih celičnih telekomunikacijskih omrežjih, ki delujejo v frekvenčnem pasu DCS 1800 [5], vključiti v Sporazum;

ker Odločba Komisije 97/526/ES z 10. julijem 1998 razveljavi Odločbo Komisije 94/11/ES o skupnem tehničnem predpisu za splošne priključitvene zahteve javnih vseevropskih digitalnih kopenskih mobilnih komunikacij, ki je vključena v Sporazum in ki mora biti zato razveljavljena po Sporazumu;

ker Odločba Komisije 97/527/ES z 10. julijem 1998 razveljavi Odločbo Komisije 94/12/ES o skupnem tehničnem predpisu za zahteve pri uporabi telefonije za javne vseevropske digitalne kopenske mobilne komunikacije, ki je vključena v Sporazum in ki mora biti zato razveljavljena po Sporazumu -

SKLENIL:

Člen 1

Za točko 4t (Odločba Komisije 97/639/ES) v poglavju XVIII Priloge II k Sporazumu se dodajo naslednje točke:

"4u 397 D 0526: Odločba Komisije 97/526/ES z dne 9. julija 1997 o skupnem tehničnem predpisu za splošne priključitvene zahteve za javne vseevropske celične digitalne kopenske mobilne komunikacije (2. izdaja) (UL L 215, 7.8.1997, str. 54).

4v 397 D 0527: Odločba Komisije 97/527/ES z dne 9. julija 1997 o skupnem tehničnem predpisu za zahteve pri uporabi telefonije za javne vseevropske celične digitalne kopenske mobilne komunikacije (2. izdaja) (UL L 215, 7.8.1997, str. 57).

4w 397 D 0528: Odločba Komisije 97/528/ES z dne 9. julija 1997 o skupnem tehničnem predpisu za splošne priključitvene zahteve za mobilne postaje namenjene uporabi v II. fazi javnih digitalnih celičnih telekomunikacijskih omrežjih, ki delujejo v frekvenčnem pasu DCS 1800 (UL L 215, 7.8.1997, str. 60).

4x 397 D 0529: Odločba Komisije 97/529/ES z dne 9. julija 1997 o skupnem tehničnem predpisu za splošne priključitvene zahteve za mobilne postaje namenjene uporabi v II. fazi javnih digitalnih celičnih telekomunikacijskih omrežjih, ki delujejo v frekvenčnem pasu DCS 1800 (UL L 215, 7.8.1997, str. 65)."

Člen 2

Besedilo točke 4a (Odločba Komisije 94/11/ES) se z 10. julijem 1998 črta.

Člen 3

Besedila odločb Komisije 97/526/ES, 97/527/ES, 97/528/ES in 97/529/ES v islandskem in norveškem jeziku, ki so priložena ustrezni jezikovni različici tega sklepa, so verodostojna.

Člen 4

Ta sklep začne veljati 5. julija 1998 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma.

Člen 5

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 4. julija 1998

Za Skupni odbor EGP

Predsednik

F. Barbaso

[1] UL L 134, 7.5.1998, str. 9.

[2] UL L 215, 7.8.1997, str. 54.

[3] UL L 215, 7.8.1997, str. 57.

[4] UL L 215, 7.8.1997, str. 60.

[5] UL L 215, 7.8.1997, str. 65.

--------------------------------------------------